open-index/open-wikipedia-markdown huggingface dataset:
এন৪ (বাংলাদেশ)

**এন৪** বাংলাদেশের জাতীয় মহাসড়ক যা জয়দেবপুরকে বাংলাদেশের রাজধানী ঢাকা ও জামালপুরের সাথে সংযুক্ত করেছে। এটি এশিয়ান হাইওয়ে নেটওয়ার্ক-এ এএইচ১-এর অংশ।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:ঢাকা বিভাগের মহাসড়ক
বিষয়শ্রেণী:ময়মনসিংহ বিভাগের মহাসড়ক
শুতীয়া রাজ্য

**শুতীয়া রাজ্য** ()আনুমানিক ১১৮৭ সনে প্রতিষ্ঠিত ব্রহ্মপুত্র নদীর উত্তর পারে সোবনশিরি ও দিসাং নদীর মধ্যবর্তী অঞ্চলের একটি বিশাল সাম্রাজ্য। ১১৮৭ সনে বীরপাল  শদিয়াকে শুতীয়া রাজ্যের রাজধানী করে। এরপর প্রায় দশটি সম্রাট এখানে রাজত্ব করেন। কামরূপ রাজ্য ধ্বংস হওয়ার পর শুতীয়া রাজ্য ও রাজভূঞা  বিষয়া ও খেন রাজারা ক্ষমতায় আসেন। অসমের স্থানীয় জাতির মধ্যে শুতীয়া জাতি অন্যতম। তারা তিব্বতী-বর্মী গোষ্ঠির অন্তর্গত ছিলেন ও তিব্বতী-বর্মী ভাষা সমূহের একটি ব্যবহার করতেন।

## রাজ্য প্রতিষ্ঠা
আনুমানিক ১১৮৭ সনে শুতীয়া রাজ্যের প্রথম রাজা বীরপাল বা বীরবল শোবনশিরি নদীর তীরে স্থিত সোনাগিরি পাহাড়ে বসবাসকারী ৬০টি পরিবারের উপর আধিপত্য  বিস্তার করে শাসন করা আরম্ভ করেন। তারপর তিনি প্রতিবেশী জনজাতীদের পরাস্ত করেন ও গয়পাল নাম গ্রহণ করেন। পরবর্তী সময়ে তিনি উত্তর-পূর্ব অসম ও অরুণাচল প্রদেশকে নিয়ে শুতীয়া রাজ্য স্থাপন করেন। তার রাজ্যের রাজধানী ছিল শদিয়ায়। আহোম সাম্রাজ্য স্থাপনের পূর্বে উজনী অসমে শুতীয়া রাজ্য সবচেয়ে শক্তিশালী রাজ্য ছিল। একটি আহোম ইতিহাস মতে সেই সময়ে শুতীয়া রাজ্যের পূর্বে ছিল ব্রহ্মকুণ্ড ও পশ্চিমে ছিল সোবনশিরি উপত্যকা এবং উত্তরে পর্বতমালা ও দক্ষিণে বুঢ়ীদিহিং নদী। শুতীয়াদের মধ্যে ইতিহাস লেখার প্রথা না থাকার জন্য তাদের সবকয়টি রাজার নাম জানা যায় নাই। দেওধাই অসম বুরজ্ঞী নামক পুস্তক অনুযায়ী ১২ থেকে ১৬ শতকে সর্বমোট ১০টি রাজা শুতীয়া রাজ্যে রাজত্ব করেছেন। নোই ইলিয়াস সাহেবের হিস্ট্রী অফ দা শ্বানস-এর মতে আহোম রাজা চুকাফার সমসাময়িক সুতীয়া রাজা কোসীর পূর্বে তার চৌত্রিশজন বংশধর সুতীয়া রাজ্যে শাসন করেছেন। এই কথায় ভিত্তি করে বহুসংখ্যক পণ্ডিত খ্রিস্টিয় সপ্তম শতকে শুতীয়া রাজ্য স্থাপিত হয়েছিল বলে অনুমান করেছেন। 

## পরবর্তী রাজা
শুতীয়া রাজাদের মধ্যে সবচেয়ে শক্তিশালী ও প্রভাবশালী রাজা ছিলেন গৌরীনারায়ণ। তার অপর নাম রত্নধ্বজপাল। তিনি বীরপালের পুত্র ছিলেন। ১২২৪ সনে তিনি স্বেতাগিরির রাজা ভদ্রসেনকে যুদ্ধে পরাস্ত করেন। তিনি ব্রহ্মপুত্রের উত্তর পারে রত্নপুর বা রতনপুর নামক স্থানকে রাজধানী স্থাপন করেন। কমতাপুরের রাজার কন্যাকে বিবাহ করে তিনি বন্ধুত্ব স্থাপন করেন। তিনি অন্যান্য শুতীয়া সমষ্টিকে নিজের রাজ্যে বিলীন হওয়ার জন্য উৎসাহ প্রদান করেন। ১৩৭৬ সনে দ্বন্দের ফলস্বরূপ শুতীয়া রাজার হাতে আহোম রাজা চুতাফার মৃত্যু হয়। ফলে আহোম রাজ্য ও শুতীয়া রাজ্যের মধ্যে দ্বন্দ্বের সৃষ্টি হয় ও এই দ্বন্দ্ব বহুবৎসর চলে। অবশেষে ১৫৯২ সনে আহোমেরা শুতীয়া রাজা নীতিপালকে হত্যা করে ও শুতীয়া রাজধানী শদিয়া দখল করে। আহোমেরা অঞ্চলটি শাসন করার জন্য শদিয়া খোয়া গোহাই নামক নতুন পদের সৃষ্টি করেন। কিন্তু শুতীয়ারা আহোমের বিরুদ্ধে বিভিন্ন লুণ্ঠন কার্য শুরু করেন। ১৬৭৩ সনে শুতীয়ারা আহোমের বশ্যতা শিকার করেন।

## তথ্যসূত্র

বিষয়শ্রেণী:আসামের রাজ্য
বিষয়শ্রেণী:মধ্যযুগীয় ভারত
বিষয়শ্রেণী:মধ্যযুগীয় সাম্রাজ্য ও ভারতের রাজ্য
ডা. জন ওয়াটসন

**জন ওয়াটনসন** (ইংরেজি:John H. Watson, ডাক্তার ওয়াটসন নামেই পরিচিত) শার্লক হোমস গল্পের একটি নিয়মিত চরিত্র। ওয়াটসন গোয়েন্দা চরিত্র শার্লক হোমসের বন্ধু, সহযোগী এবং কখনও কখনও একই বাসায় থেকেছেন তারা। তার কণ্ঠেই প্রথম পুরুষ ঢংয়ে শার্লক হোমস গল্প, উপন্যাস লেখা হয়।

## তথ্যসূত্র

বিষয়শ্রেণী:শার্লক হোমস
বিষয়শ্রেণী:কল্পকাহিনীর চরিত্র
বিষয়শ্রেণী:১৮৮৭-এ প্রতিষ্ঠিত
বিষয়শ্রেণী:গোয়েন্দা চরিত্র
বিষয়শ্রেণী:অপরাধ চলচ্চিত্রের চরিত্র
বিষয়শ্রেণী:টেলিভিশনে পুরুষ চরিত্র
বিষয়শ্রেণী:কাল্পনিক ইংরেজ ব্যক্তি
বিষয়শ্রেণী:কাল্পনিক ব্যক্তিগত তদন্তকারী
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:সাহিত্যে পুরুষ চরিত্র
প্রবোধচন্দ্র বাগচী

**প্রবোধচন্দ্র বাগচী** ( (১৮ নভেম্বর ১৮৯৮ - ১৯ জানুয়ারি ১৯৫৬) ছিলেন বিংশ শতাব্দীর ভারতীয় উপমহাদেশের অন্যতম পণ্ডিত, সাহিত্যের গবেষক এবং শিক্ষাবিদ। তিনি ছিলেন বিশ্বভারতী বিশ্ববিদ্যালয়ের তৃতীয় উপাচার্য।

## প্রথমিক জীবন ও শিক্ষা
তিনি ১৮৯৮ সালের ১৮ নভেম্বর শ্রীকোলে (বর্তমানে বাংলাদেশের মাগুরা জেলায় জন্মগ্রহণ করেন। তার পিতার নাম ছিলো শ্রী হরিনাথ বাগচী এবং মায়ের নাম ছিলো তরঙ্গিনী দেবী। খুব অল্প বয়সেই তার মা মারা যান এবং শ্রিকলেই (হাট শ্রীকল) তার লেখাপড়া শুরু করেন। ছোটবেলা থেকেই তিনি খুব মেধাবী ছিলেন। তিনি প্রধান শিক্ষকসহ অন্যান্য শিক্ষকদের স্নেহভাজন ছিলেন। ১৯১৪ সালে তিনি ম্যাট্রিক পাশ করেন। কৃষনগর সরকারি কলেজ থেকে ১৯১৮ সালে স্নাতক পরীক্ষা সম্পন্ন করেন। তিনি কলেজের সকল শিক্ষার্থীদের মধ্যে প্রথম স্থান লাভ করেন এবং বিশষ সম্মানসূচক *মেহিনী মোহন রায় পদক* লাভ করেন। গণিতে তার বিশেষ দক্ষতা থাকলেও তিনি সংস্কৃত ভাষায় উচ্চশিক্ষা লাভ করেন। প্রাচীন ভারতীয় ইতিহাস গবেষণার আগ্রহ থেকেই তিনি মূলত এই বিষয়টি বেছে নিয়েছিলেন।

## কর্মজীবন
## বিশ্বভারতী বিশ্ববিদ্যালয় এবং মৃত্যু
## বক্তিগত জীবন
## তথ্যসূত্র

## বহিঃসংযোগ
*

বিষয়শ্রেণী:১৮৯৮-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ইতিহাসবিদ
বিষয়শ্রেণী:মাগুরা জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:ভারতীয় ভারততত্ত্ববিদ
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিশ্বভারতী বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় ইতিহাসবিদ
জাদিপাই ঝর্ণা

**জাদিপাই  ঝর্ণা** বাংলাদেশের বান্দরবান জেলার রুমা উপজেলায় অবস্থিত।  এটি বাংলাদেশের প্রশস্ততম  ঝর্ণাগুলোর মাঝে একটি। এই কারণে এই  ঝর্ণা বাংলাদেশের অন্যতম আকর্ষণীয় জলপ্রপাত। বর্ষাকালে জলপ্রপাতের পানি প্রবাহ বছরের অন্যান্য সময়ের তুলনায় বৃদ্ধি পায়। বর্ষা মৌসুমে দেশের নানা প্রান্ত থেকে সৌন্দর্য্য পিপাসু মানুষ জাদিপাই  ঝর্ণা দেখতে ছুটে আসে।

## অবস্থান
 
এটি পার্বত্য বান্দরবান জেলার রুমা উপজেলায় অবস্থিত। বাংলাদেশের দ্বিতীয় সর্বোচ্চ চূড়া কেওক্রাডং পাহাড় থেকে জাদিপাই ঝরণা পর্যন্ত পায়ে হেঁটে আসতে দুই ঘণ্টা সময় লাগে।

## আরও দেখুন
*বাংলাদেশের জলপ্রপাতসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
বিষয়শ্রেণী:রুমা উপজেলা
দাথিনের যুদ্ধ

**দাথিনের যুদ্ধ** () ছিল রাশিদুন বাহিনী এবং বাইজান্টাইন সাম্রাজ্যের মধ্যে আরব–বাইজান্টাইন যুদ্ধের অংশ হিসেবে ফেব্রুয়ারি ৬৩৪ সালে সংঘটিত একটি গুরুত্বপূর্ণ যুদ্ধ।

এই যুদ্ধটি গাজার আশেপাশে সংঘটিত একাধিক আরব অভিযানের পরপর সংঘটিত হয়। বাইজান্টাইন সেনাপতি সার্জিয়াস, যিনি ডাক্স ও ক্যান্ডিডেটাস পদে অধিষ্ঠিত ছিলেন, সেনাবাহিনীর স্বল্পতার কারণে একটি ছোট বাহিনী নিয়ে কাইসারিয়া থেকে গাজার দিকে অগ্রসর হন। সেখানে তিনি রাশিদুন বাহিনীর মুখোমুখি হন, যার নেতৃত্বে ছিলেন 'আমর ইবন আল-আস এবং যাঁর বাহিনী সংখ্যায় অনেক বেশি ছিল। উভয় বাহিনী গাজার কাছে দাথিন গ্রামে ৪ ফেব্রুয়ারি সংঘর্ষে জড়িয়ে পড়ে। এই যুদ্ধে বাইজান্টাইনরা পরাজিত হয় এবং সার্জিয়াসসহ ৩০০ জন সৈন্য নিহত হন। যুদ্ধের ফলে প্রায় ৪,০০০ জন বেসামরিক মানুষ নিহত হন, যদিও কিছু সূত্রে সংখ্যা ৪০,০০০ বলা হয়েছে।

সমসাময়িক উৎস *[[Doctrina Jacobi nuper baptizati]]* অনুসারে, এই মুসলিম বিজয়ে স্থানীয় ইহুদিরা আনন্দ প্রকাশ করে, কারণ তারা তখন রোমান শাসনের অধীনে নির্যাতিত সংখ্যালঘু ছিল।

## তথ্যসূত্র

### গ্রন্থপঞ্জি
* আহমদ ইবন জাবির আল-বালাধুরি. *The Origins of the Islamic State, Part I.* অনুবাদ: ফিলিপ খুরি হিট্টি. নিউ ইয়র্ক: কলম্বিয়া ইউনিভার্সিটি, ১৯১৬।
* "Extract from a Chronicle Composed about AD 640." *The Seventh Century in the West-Syrian Chronicles*. অনুবাদ: অ্যান্ড্রু পামার. লিভারপুল: লিভারপুল ইউনিভার্সিটি প্রেস, ১৯৯৩। 
* 
* 
* আল-তাবারি, আবু জাফর মুহাম্মদ ইবন জারির. *The History of al-Tabari, Volume XI: The Challenge to the Empires.* অনুবাদ: খালিদ ইয়াহিয়া ব্ল্যাংকিনশিপ. সম্পাদনা: এহসান ইয়ার-শাতের. অ্যালবানি, নিউ ইয়র্ক: স্টেট ইউনিভার্সিটি অব নিউ ইয়র্ক প্রেস, ১৯৯৩। 
* থিওফানেস দ্য কনফেসর. *The Chronicle of Theophanes.* সম্পাদক ও অনুবাদক: হ্যারি টার্টলডোভ. ফিলাডেলফিয়া: ইউনিভার্সিটি অব পেনসিলভানিয়া প্রেস, ১৯৮২। 
* 

বিষয়শ্রেণী:৬৩৪-এ সংঘর্ষ
বিষয়শ্রেণী:৬৩০-এর দশকে বাইজেন্টাইন সাম্রাজ্য
বিষয়শ্রেণী:বাইজেন্টাইন সাম্রাজ্য জড়িত লড়াই
বিষয়শ্রেণী:ইসলামি বিজয়ের যুদ্ধ
বিষয়শ্রেণী:আরব-বাইজেন্টাইন যুদ্ধের লড়াই
বিষয়শ্রেণী:৬৩৪-এ এশিয়া
বিষয়শ্রেণী:রাশিদুন খিলাফত জড়িত লড়াই
বিষয়শ্রেণী:৬৩৪
বিষয়শ্রেণী:মুসলিমদের সিরিয়া বিজয়
বুদ্ধ ধাতু জাদি

**বুদ্ধ ধাতু জাদি** বাংলাদেশের বান্দরবান শহরের বালাঘাটা এলাকায় অবস্থিত একটি মন্দির। এটি **বান্দরবান স্বর্ণ মন্দির** নামেও সুপরিচিত। ধাতু বলতে কোন পবিত্র ব্যক্তির দেহ বা ব‍্যবহৃত অংশ বিশেষ বোঝায়। বুদ্ধ ধাতু জাদি বলতে বুদ্ধের অবশিষ্টাংশ দেহের অংশকে স্তুপ নির্মাণ স্থাপনা বিশেষ। এই বৌদ্ধ জাদিতে বাংলাদেশের দ্বিতীয় বৃহত্তম বুদ্ধ মূর্তি রয়েছে এবং এটি বাংলাদেশে সর্বাপেক্ষা বড় একটি হীনযান বৌদ্ধ তীর্থস্থান।

বান্দরবানে বসবাসরত মারমা জাতিগোষ্ঠী হীনযান তথা থেরবাদ বৌদ্ধ ধর্মাবলম্বী। ২০০০ সালে দক্ষিণ পূর্ব এশীয় ধাঁচে বার্মার স্থাপত্যবিদের তত্ত্বাবধানে জাদিটি নির্মিত হয়।

## অবস্থান
 
 
বৌদ্ধ মন্দির স্থানীয়দের কাছে কিয়াং নামে পরিচিত। বুদ্ধ জাদি পাই কিয়াং চট্টগ্রাম বিভাগের বান্দরবান জেলায় অবস্থিত। বান্দরবান জেলায় বাংলাদেশের সর্বোচ্চ দুই পর্বতশৃঙ্গ তাজিংডং এবং কেওক্রাডং অবস্থিত। শহরকে বেস্টন করে সাঙ্গু নদী বয়ে চলেছে। পাহাড়ের চূড়ায় অবস্থিত মন্দিরটি বালাঘাট থেকে ৪ কিমি এবং বান্দরবান সদর থেকে ১০ কিমি দূরে অবস্থিত। এই পাহাড়ে একটি লেক আছে। লেকের নাম *দেবতা পুকুর* দেবতা পুকুরটি সাড়ে ৩শত ফুট উচুতে হলে ও সব মৌসুমেই পানি থাকে। বৌদ্ধ ভানে-দের মতে, এটা দেবতার পুকুর তাই এখানে সব সময় পানি থাকে। প্রাকৃতিক সৌন্দর্য্যের লীলাভূমি বান্দরবানের পর্যটন কেন্দ্র গুলোর মধ্যে অন্যতম একটি হল বুদ্ধ ধাতু জাদি ক্যাং। এই জাদিটি এখন বৌদ্ধ সমপ্রদায়ের তীর্থ স্থানই নয় দেশী বিদেশী পর্যটকদের জন্য অন্যতম আকর্ষনীয় স্পটে পরিণত হয়েছে। এটি স্বর্ণমন্দির নামে পরিচিত পেলেও এটি স্বর্ণ নির্মিত নয়। মূলত সোনালী রঙের জন্যেই এটির নাম হয়েছে স্বর্ণমন্দির।

## ভ্রমণবিধি
বৌদ্ধ ধর্মাবলম্বী ব্যতীত অন্যান্য ভ্রমনার্থীদের টিকিটের বিনিময়ে মন্দিরটি দর্শনের ব্যবস্থা রয়েছে। তবে জাদির মূল অংশে অর্থাৎ যেখানে জাদিটি আছে সেখানে সাধারণ দর্শনার্থীদের প্রবেশ করতে দেয়া হয় না। সন্ধ্যা ছয়টার পরে মন্দিরে সাধারণ দর্শনার্থীদের প্রবেশ নিষেধ। জাদি চত্ত্বরে শার্টপ্যান্ট, লুঙ্গি এবং জুতা পায়ে প্রবেশ নিষিদ্ধ।

## চিত্রশালা

Image:বুদ্ধ ধাতু জাদি মন্দির, বান্দরবান ১.jpg|বুদ্ধ ধাতু জাদির মূল অংশ বান্দরবান জেলা

Buddha Dhatu Jadi DJI 0249-1.jpg|আকাশ থেকে দেখা বুদ্ধ ধাতু জাদি
Image:Golden temple Bandarban.jpg|বুদ্ধ ধাতু জাদি, বান্দরবান
Image:বুদ্ধ ধাতু জাদি মন্দির, বান্দরবান ৩.jpg|কোনাগমন বুদ্ধ
Image:Oporajeo prani buddhist temple Bandarban.jpg|বুদ্ধ ধাতু জাদিতে অপরাজেয় প্রাণীর মূর্তি (ঘণ্টাসহ)
Image:বুদ্ধ ধাতু জাদি মন্দির, বান্দরবান ৪.jpg|শুক্র-২
Image:বুদ্ধ ধাতু জাদি মন্দির, বান্দরবান ২.jpg|দৃষ্টি নন্দন বুদ্ধ মূর্তি
Bandarban Pagoda01.jpg|স্বর্ণ মন্দির
Statue of Gautam Buddha at Buddha Dhatu Jadi.jpg|বুদ্ধ মূর্তি
Statue of Shakyamuni at Buddha Dhatu Jadi.jpg|শাক্যমুনি বুদ্ধ মূর্তি


## তথ্য উৎস



বিষয়শ্রেণী:বাংলাদেশের বৌদ্ধবিহার
বিষয়শ্রেণী:২০০০-এ প্রতিষ্ঠিত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বুদ্ধ মন্দির
বিষয়শ্রেণী:বান্দরবান জেলা
বিষয়শ্রেণী:চট্টগ্রাম বিভাগের ভবন ও স্থাপনা
বিষয়শ্রেণী:চট্টগ্রাম বিভাগের ইতিহাস
আজনাদায়নের যুদ্ধ

**আজনাদায়নের যুদ্ধ** () ৬৩৪ সালের ৩০ জুলাই বর্তমান ইসরায়েলের অন্তর্গত কোনো স্থানে সংঘটিত হয়। নির্দিষ্ট স্থানটি জানা যায়নি। রাশিদুন খিলাফত ও বাইজেন্টাইন সাম্রাজ্যের মধ্যে এই যুদ্ধ সংঘটিত হয়। যুদ্ধে মুসলিমরা জয়ী হয়। যুদ্ধের বিস্তারিত মুসলিমদের লেখকদের বিবরণীতে উল্লেখ আছে। ৯ম শতকের ওয়াকিদি এদের অন্যতম।

## পটভূমি
ডেভিড নিকোলের মতে ৬৩৩ সালের শরতে বা ৬৩৪ সালের শুরুতে রাশিদুন সেনারা মদিনা ত্যাগ করে। ফেব্রুয়ারির ৪ তারিখ দাসিনের যুদ্ধে বাইজেন্টাইনরা পরাজিত হয়। এরপর এমেসায় (বর্তমান হিমস, সিরিয়া) অবস্থান করা সম্রাট হেরাক্লিয়াস কায়সারিয়া মেরিটিমা রক্ষার জন্য অতিরিক্ত সৈন্য পাঠান। মুসলিম সেনাপতি খালিদ বিন ওয়ালিদ এর ফলে সাসানীয়দের বিরুদ্ধে অপারেশন স্থগিত করে সিরিয়া পৌছান। ২৪ এপ্রিল বাইজেন্টাইন মিত্র গাসানীয়রা পরাজিত হয় এবং খালিদ পুরো বুসরায় প্রতিপক্ষহীন হয়ে উঠেন। এসময় খালিদ আবু উবাইদা ইবনুল জাররাহ, ইয়াজিদ ইবনে আবু সুফিয়ান, আমর ইবনুল আস ও শুরাহবিল ইবনে হাসানার সেনাদেরকে একত্রিত করেন।

খালিদ আমরের সেনাদেরকে আজনাদায়ন নামক স্থানে সমবেত করেন। ভূগোলবিদরা এ স্থানটিকে চিহ্নিত করতে সক্ষম হননি। ধারণা করা হয় আরবি *আদজিনাদ*(সেনাবাহিনী) থেকে এমন নাম হয়েছে। আরব সূত্র অনুযায়ী বর্তমান ইসরায়েলের বেত গুভরিন থেকে ৯ কিমি দূরে ওয়াদি সামত নামক স্থানে যুদ্ধক্ষেত্র চিহ্নিত করা হয়েছে।

## তথ্যসূত্র

## গ্রন্থপঞ্জি
* 
* 
* 
* 
* 
* 
* 

বিষয়শ্রেণী:খালিদ বিন ওয়ালিদের যুদ্ধ
বিষয়শ্রেণী:বাইজেন্টাইন সাম্রাজ্য জড়িত লড়াই
বিষয়শ্রেণী:ইসলামি বিজয়ের যুদ্ধ
বিষয়শ্রেণী:আবু উবাইদা ইবনুল জাররাহর যুদ্ধ
বিষয়শ্রেণী:রাশিদুন খিলাফত জড়িত লড়াই
বিষয়শ্রেণী:আরব-বাইজেন্টাইন যুদ্ধ
বিষয়শ্রেণী:৬৩০-এ বাইজেন্টাইন সাম্রাজ্য
বিষয়শ্রেণী:মুসলিমদের সিরিয়া বিজয়
বিষয়শ্রেণী:৬৩৪-এ সংঘর্ষ
বিষয়শ্রেণী:৬৩৪-এ এশিয়া
বিষয়শ্রেণী:মধ্যযুগীয় ফিলিস্তিন
বিষয়শ্রেণী:৬৩৪
বিষয়শ্রেণী:৬৩০-এর দশকে বাইজেন্টাইন সাম্রাজ্য
বিষয়শ্রেণী:আরব-বাইজেন্টাইন যুদ্ধের লড়াই
বিষয়শ্রেণী:৬৩০-এর দশকের সশস্ত্র সংঘাত
এন৫ (বাংলাদেশ)

**এন৫** বা **ঢাকা-বাংলাবান্ধা মহাসড়ক** হচ্ছে বাংলাদেশের একটি জাতীয় মহাসড়ক যা রাজধানী ঢাকার সাথে বাংলাদেশের সর্ব উত্তরের বিভাগীয় শহর রংপুর ও উত্তর সীমান্তের বাংলাবান্ধাকে সংযুক্ত করেছে। বাংলাবান্ধায় বাংলাবান্ধা স্থল বন্দর অবস্থিত যা দিয়ে বাংলাদেশ ও ভারতের মধ্যে বাণিজ্য কার্যক্রম পরিচালিত হয়।

## সংযোগস্থল তালিকা

## গ্যালারি

Image:Dhaka-Bogra Highway 1.jpg|ঢাকা ও বগুড়ার মধ্যে এন৫
Image:N5 at Thakurgaon.JPG|ডানদিকে এন৫, ঠাকুরগাঁও পৌরসভায়
Image:End of N5 at Banglabandha zero point (01.03.2019).jpg|thumb|বাংলাবান্ধা জিরো পয়েন্টে এন৫ এর শেষ প্রান্ত এবং ভারতের এএইচ২ এর শুরু


## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:রংপুর জেলার সড়ক পরিবহন
বিষয়শ্রেণী:ঢাকা জেলার সড়ক পরিবহন
বিষয়শ্রেণী:পাবনা জেলার সড়ক পরিবহন
বিষয়শ্রেণী:সিরাজগঞ্জ জেলার সড়ক পরিবহন
পীয়া রায় চৌধুরী

**পীয়া রায় চৌধুরী** একজন ভারতীয় অভিনেত্রী। ১৯৯৯ সালে জি টিভি-তে *হিপ হিপ হুররে* টেলিভিশন ধারাবাহিকে অভিনয়ের মাধ্যমে টিভি পর্দায় তার অভিষেক ঘটে। ২০০৩ সালে রাম গোপাল বর্মা পরিচালিত *ভুত* চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। পরবর্তীতে তিনি *চুপকে সে* (২০০৩), *ব্রাইড এ্যন্ড প্রেজুডিস* (২০০৪), *বাস্তু সুত্র* (২০০৪), *মাই ব্রাদার... নিখিল* (২০০৫), *দ্য বঙ্ কানেকশন* (২০০৬) ইত্যাদি চলচ্চিত্রে অভিনয় করেন।

## প্রাথমিক জীবন
তিনি মুম্বইয়ের বান্দ্রায় ন্যাশনাল কলেজে অধ্যয়ন করছেন।

## ব্যক্তিগত জীবন
পীয়া ডিসেম্বর ২০০৫ সালে অভিনেতা শায়ান মুন্সিকে বিয়ে করেন। পরবর্তীতে জেসিকা লাল বিতর্কের কারণে তাদের সম্পর্কের অবসান ঘটে।

## চলচ্চিত্রতালিকা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ
* 
* 
* পীয়া রায় চৌধুরী - মেটাক্রিটিক

বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:কন্নড় কৌতুকাভিনয়শিল্পী
বিষয়শ্রেণী:বাঙালি হিন্দু
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাংলা চলচ্চিত্র অভিনেত্রী
হাইওয়ে (২০১৪-এর বাংলা চলচ্চিত্র)

***হাইওয়ে*** সুদিপ্ত চট্টোপাধ্যায় পরিচালিত এবং সুরিন্দর ফিল্মস প্রযোজিত একটি ২০১৪ সালের ভারতীয় বাংলা চলচ্চিত্র। কোয়েল মল্লিক এবং পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করছেন। চলচ্চিত্রের সংগীত পরিচালনা করেছেন অনুপম রায়।

## কাহিনী
চলচ্চিত্রের কাহিনী হাইওয়েতে দেখা হওয়ায় দুইটি মানুষের জীবনকে ঘিরে গড়ে উঠেছে। এটি তাদের জীবনে অত্যন্ত গুরুত্বপূর্ণ পদক্ষেপ রাখে। তারা জীবনের বন্ধুরতার সামনে একত্রে থাকে। তাদের ভালবাসার কাহিনী নানা নাটকীয় মোড় নিতে থাকে।

কোয়েল মল্লিক ও পরমব্রত চট্টোপাধ্যায় এই চলচ্চিত্রে অসুখী দম্পতির অভিনয় করেছেন যারা নিজের মধ্যে গড়ে ওঠে দূরত্বটাকে কিছুতেই সরাতে পারছিল না। কোয়েল এখানে দেশি এবং পরমব্রত বিদেশী'র চরিত্রে অভিনয় করেছেন। যদিও তাদের ভালবাসার বিয়ে ছিল, তবুও তারা নিজেদেরকে নতুন দৃষ্টিভঙ্গিতে থেকে উপলব্ধি করতে থাকে এবং কাহিনী গড়ে ওঠে।

## অভিনয়ে
* *সোহিনী দাশগুপ্ত* চরিত্রে কোয়েল মল্লিক
* পরমব্রত চট্টোপাধ্যায়
* শিলাজিৎ মজুমদার
* গৌরব চক্রবর্তী
* দীপঙ্কর দে
* সাবিত্রী চট্টোপাধ্যায়
* ভরত কল
* রীতা দত্ত চক্রবর্তী

## প্রযোজনা
### উন্নয়ন
কোয়েল মল্লিকের স্বামী নিসপাল সিং রানের প্রযোজনা প্রতিষ্ঠান সুরিন্দর ফিল্মস এই চলচ্চিত্রের প্রযোজনা করেছে। এই চলচ্চিত্রের মাধ্যমে সুদীপ্ত চট্টোপাধ্যায়ের চলচ্চিত্র পরিচালনায় হাতেখড়ি হচ্ছে। চলচ্চিত্রের নাম প্রথমে *অপরিচিত* দেয়া হয়েছিল, কিন্তু পরবর্তীতে পরিবর্তন করা হয় ও বর্তমান নাম দেয়া হয়।

### অভিনয়
অভিনেত্রী কোয়েল মল্লিক এই চলচ্চিত্রে *[[হেমলক সোসাইটি (চলচ্চিত্র)|হেমলক সোসাইটি]]*র পর আবারও পরমব্রত চট্টোপাধ্যায়ের বিপরীতে অভিনয় করছেন। এখানে তার চরিত্র একজন মানসিকভাবে অসুস্থ নারীর, যিনি নাইন্‌থ স্ট্যান্ডার্ডে পাঠকালীন তার বাবাকে হারায়। নিজের চরিত্র সম্পর্কে তিনি বলেন, "এতে পরমব্রত এবং আমি আছি এবং আবারও নিজেদের চরিত্রের সম্পূর্ণ বিপরীত কোন চরিত্রে আমরা অভিনয় করছি, কিন্তু একে *হেমলক সোসাইটি*র সাথে তুলনা করা যায় না।" এই চলচ্চিত্রের সাথে চুক্তিবদ্ধ থাকায় কোয়েল অনিরুদ্ধ রায় চৌধুরীর চলচ্চিত্র *[[বুনো হাঁস (চলচ্চিত্র)|বুনো হাঁস]]*-এ দেবের বিপরীতে অভিনয় করতে পারেননি। অভিনেতা গৌরব চক্রবর্তী এই চলচ্চিত্রে একজন রকস্টার এর চরিত্রে আছেন।

### দৃশ্যায়ণ
চলচ্চিত্রের দৃশ্যধারণ করা হয়েছে পশ্চিমবঙ্গের দার্জিলিং-এর পাহাড়ে। দার্জিলিং-এ থাকাকালীন অতিরিক্ত বর্ষণের ফলে এর দৃশ্যধারণের কাজ একটু পিছিয়ে দেয়া হয়েছে।

## সংগীত

অনুপম রায় এই *হাইওয়ে*র সংগীত পরিচালনা করছেন। তিনি নিজেই এর গীতিকার।

## তথ্যসূত্র

বিষয়শ্রেণী:২০১৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
ডেবি হকলি

**ডেবোরাহ ''ডেবি'' অ্যান হকলি**, এমএনজেডএম (; জন্ম: ৭ নভেম্বর, ১৯৬২) ক্রাইস্টচার্চে জন্মগ্রহণকারী সাবেক নিউজিল্যান্ডীয় প্রমিলা আন্তর্জাতিক ক্রিকেটার। ঘরোয়া ক্রিকেট ক্যান্টারবারি ম্যাজিসিয়ান্সের প্রতিনিধিত্ব করতেন **ডেবি হকলি**। দলে তিনি মূলতঃ ডানহাতি ব্যাটসম্যান ছিলেন। তবে দলের প্রয়োজনে ডানহাতে মিডিয়াম বোলিং করতেন।

## খেলোয়াড়ী জীবন
নিউজিল্যান্ড জাতীয় মহিলা ক্রিকেট দলের হয়ে ১৯টি টেস্ট খেলায় অংশগ্রহণ করেন। ব্যক্তিগত সর্বোচ্চ অপরাজিত ১২৬* রানসহ ৫২.০৪ রান গড়ে সর্বমোট ১,৩০১ রান সংগ্রহ করেন। ১৯৮৪-৮৫ মেয়াদকালে দলের অধিনায়কের দায়িত্ব পালন করেন। এ দায়িত্বে থাকাকালে ডেবি হকলি ৬ টেস্টে নেতৃত্ব দেন। ইংল্যান্ড ও ভারত দলের বিপক্ষে অনুষ্ঠিত টেস্ট সিরিজ দুইটি ড্রয়ে পরিণত হয়। ১১৮টি একদিনের আন্তর্জাতিকে ৪১.৮৯ গড়ে ৪,০৬৪ রান করেন। একদিনের আন্তর্জাতিকে ২৭ খেলায় নেতৃত্ব দিয়ে ১২টিতে জয় পান ও ১৫টিতে পরাজয়বরণ করেন।

## ক্রিকেট বিশ্বকাপ
১৯৮২-২০০০ সময়কাল পর্যন্ত সর্বমোট ৫টি বিশ্বকাপে নিউজিল্যান্ড দলের সদস্য ছিলেন। এ সময়ে ১৫০১ রান তুলেন তিনি যা প্রতিযোগিতার ইতিহাসে সর্বাধিক রান। তন্মধ্যে ১৯৯৭ সালের আসরে সর্বাধিক ৪৫৬ রান তুলেন। ঐ প্রতিযোগিতায় তিনি দুইটি শতরান ও দুইটি অর্ধ-শতরানের সন্ধান পান। ২৯ ডিসেম্বর, ১৯৯৭ তারিখে ইডেন গার্ডেন্সে অনুষ্ঠিত চূড়ান্ত খেলায় তার দল অস্ট্রেলিয়ার বিপক্ষে মুখোমুখি হয়। ব্যাটিং উদ্বোধনে নেমে তিনি ১২১ বলে ৭৯ রান তুলেন যা তার দলের মোট সংগ্রহের ৪৮%। দুই অঙ্কের কোটায় শুধুমাত্র অধিনায়ক মাইয়া লুইস ১০ ও উইকেট-রক্ষক রেবেকা রোলস ১৮ তুলতে সক্ষম হন। ৪৯.৩ ওভারে নিউজিল্যান্ড ১৬৪ রানে গুটিয়ে গেলে বেলিন্ডা ক্লার্কের ৮১ বলে গড়া ৫২ রানের কল্যাণে অস্ট্রেলিয়া ৪৭.৪ ওভারে ১৬৫/৫ সংগ্রহ করে ও ৫ উইকেটে জয় তুলে নেয়। ঐ খেলায় তিনি ম্যান অব দ্য ম্যাচের পুরস্কার পান।

## সম্মাননা
১৯৯৯ সালে নববর্ষের সম্মানে আয়োজিত অনুষ্ঠানে ক্রিকেট খেলায় অবদান রাখায় তাকে এমএনজেডএম পদকে ভূষিত করা হয়। ২০১৩ সালে আন্তর্জাতিক ক্রিকেট কাউন্সিলের হল অব ফেমে তাকে অন্তর্ভুক্ত করা হয়। সাবেক ইংরেজ অধিনায়ক র‌্যাচেল হেহো ফ্লিন্ট, অস্ট্রেলীয় বেলিন্ডা ক্লার্ক ও ইংরেজ এনিড বেকওয়েলের পর তিনি হচ্ছেন প্রথম নিউজিল্যান্ডীয়, যিনি এ তালিকায় প্রবেশ করেছেন।

## তথ্যসূত্র

## আরও দেখুন
* অধিনায়ক
* নিকোলা ব্রাউন
* আইসিসি ক্রিকেট হল অব ফেম
* নিউজিল্যান্ড জাতীয় মহিলা ক্রিকেট দল

## বহিঃসংযোগ
*Player Profile: Debbie Hockley from Cricket Archive
*

বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের নারী টেস্ট ক্রিকেটার
বিষয়শ্রেণী:নিউজিল্যান্ড জাতীয় নারী ক্রিকেট দলের টেস্ট অধিনায়ক
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক অধিনায়ক
বিষয়শ্রেণী:নিউজিল্যান্ডের নারী ক্রিকেট অধিনায়ক
বিষয়শ্রেণী:ক্যান্টারবারি ম্যাজিসিয়ান্সের ক্রিকেটার
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:নিউজিল্যান্ড অর্ডার অব মেরিট প্রাপক
বিষয়শ্রেণী:ক্রাইস্টচার্চ থেকে আগত ক্রিকেটার
'জাম-দ্ব্যাংস-স্মোন-লাম

**'জাম-দ্ব্যাংস-স্মোন-লাম** () (১৭৫০-১৮১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতষট্টিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
জাম-দ্ব্যাংস-স্মোন-লাম ১৭৫০ খ্রিষ্টাব্দে তিব্বতের খাম্স অঞ্চলে চিং-ফুগ () নামক স্থানে জন্মগ্রহণ করেন। তার পিতার নাম ছিল র্নাম-র্গ্যাল () এবং মাতার নাম ছিল ন্যি-মা-মিগ ()। কম বয়সে তিনি দ্গা'-ল্দান-দার-র্গ্যাস-গ্লিং () বৌদ্ধবিহারে ভর্তি হন ও সেখানে 'দুল-'দ্জিন-স্কাল-ব্জাং-র্নাম-র্গ্যাল () নামক এক বৌদ্ধ ভিক্ষুর নিকট শিক্ষার্থীর শপথ গ্রহণ করেন। ১৭৬৬ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্গে-লেগ্স (), য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষাশেষে ঐ প্রতিষ্ঠানের প্রধানেরর পদ লাভ করেন। ১৯৯৪ খ্রিষ্টাব্দে তিনি দ্গে-'দুন-ত্শুল-খ্রিম্স () নামক বৌদ্ধ পণ্ডিতের সঙ্গে চিং সম্রাট চিয়ানলোংয়ের রাজসভায় যাত্রা করেন এবং বেইজিং শহরে ইয়োংহেগোং বৌদ্ধবিহার ও ঝেহোর পোতালার প্রধান রূপে দায়িত্ব পালন করেন। এরপর তিনি তিব্বত ফিরে আসলে দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৪ খ্রিষ্টাব্দে তিনি দ্গা'-ল্দান বৌদ্ধবিহারের সাতষট্টিতম প্রধানের দায়িত্ব লাভ করেন এবং মাত্র তিন মাস এই পদে থাকার পরে তার মৃত্যু হয়।

## রচনা
তিনি বহু গ্রন্থ রচনা করেন, যার মধ্যে ব্যাং-ছুব-লাম-রিম-গ্যি-স্ঙ্গোন-'গ্রো-স্ব্যোর-বা'ই-ছোস-দ্রুগ-গি-খ্রিদ-য়িগ-ছেন-মো-'জাম-দ্ব্যাংস-ব্লা-মা'ই-দ্গোংস-র্গ্যান (), ব্যাং-ছুব-লাম-রিম-গ্যি-রিম-পা-ছুং-ঙ্গু'ই-জিন-ব্রিস-ব্লো-গ্সাল-র্গ্যা-ম্ত্শো'ই-'জুগ-ঙ্গোগ্স (), দ্গে-স্লোং-গি-ব্স্লাব-ব্যা'ই-স্দোম-ত্শিগ-থুব-ব্স্তান-গ্সাল-ব্যেদ () প্রভৃতি গ্রন্থগুলি সর্বাপেক্ষা উল্লেখযোগ্য।

## তথ্যসূত্র

বিষয়শ্রেণী:১৭৫০-এ জন্ম
বিষয়শ্রেণী:১৮১৪-এ মৃত্যু
বিষয়শ্রেণী:গানদেন ত্রিপা
ব্লো-ব্জাং-দ্গে-লেগ্স

**ব্লো-ব্জাং-দ্গে-লেগ্স** () (১৭৫৭-১৮১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটষট্টিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
জাম-দ্ব্যাংস-স্মোন-লাম ১৭৫৭ খ্রিষ্টাব্দে তিব্বতের 'ফেন-য়ুল () অঞ্চলে জন্মগ্রহণ করেন। তার পিতার নাম ছিল ব্সোদ-নাম্স-ল্হুন-গ্রুব () এবং মাতার নাম ছিল ল্হা-মো ()। তিনি সে-রা বিশ্ববিদ্যালয় বৌদ্ধবিহারে শিক্ষালাভ করেন, যেখানে স্গ্রুব-খাং-পা-ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। শিক্ষালাভের শেষে তিনি গ্যুমে তন্ত্র মহাবিদ্যালয়ে শিক্ষালাভ করেন। ১৮০৫ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন ও এই পদে তিনি তিন বছর থাকেন। ১৮১১ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৫ খ্রিষ্টাব্দে তিনি দ্গা'-ল্দান বৌদ্ধবিহারের আটষট্টিতম প্রধানের দায়িত্ব লাভ করেন এবং এক বছর এই পদে থাকার পরে তার মৃত্যু হয়।

## তথ্যসূত্র

 

বিষয়শ্রেণী:১৭৫৭-এ জন্ম
বিষয়শ্রেণী:১৮১৬-এ মৃত্যু
বিষয়শ্রেণী:গানদেন ত্রিপা
খ্রি-ব্যাং রিন-পো-ছে

**খ্রি-ব্যাং রিন-পো-ছে** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
ব্লো-ব্জাং-ব্স্তান-পা'ই-র্গ্যাল-ম্ত্শান (দ্ব্যর্থতা নিরসন)

*ব্লো-ব্জাং-ব্স্তান-পা'ই-র্গ্যাল-ম্ত্শান (সুমপা খেনপো) (১৬৫২-১৭০৩) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় সুম-পা-ম্খান-পো উপাধিধারী বৌদ্ধ লামা
*ব্লো-ব্জাং-ব্স্তান-পা'ই-র্গ্যাল-ম্ত্শান (কির্তি রিনপোছে) (১৭১২-১৭৭১) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম কির-তি রিন-পো-ছে উপাধিধারী বৌদ্ধ লামা
*ব্লো-ব্জাং-ব্স্তান-পা'ই-র্গ্যাল-ম্ত্শান (লিং রিনপোছে) (১৭৯১-১৮১০) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় লিং রিনপোছে উপাধিধারী বৌদ্ধ লামা
ইয়াজিদ ইবনে আবি সুফিয়ান

**ইয়াজিদ ইবনে আবু সুফিয়ান** () ছিলেন মুহাম্মদ সাল্লাল্লাহু আলাইহি ওয়া সাল্লাম এর একজন সাহাবী। ৬৩৪ সালে খলিফা আবু বকর রা. কর্তৃক রোমান সিরিয়া জয় করার জন্য চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম।  দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। তিনি খলিফা হযরত মুয়াবিয়া রা.এর ভাই। 

## জীবনী
ইয়াজিদ ইবনে আবু সুফিয়ান ছিলেন আবু সুফিয়ান ইবনে হারবের পুত্র ও খলিফা প্রথম মুয়াবিয়ার ভাই। খলিফা ইয়াজিদ ইবনে মুয়াবিয়া আর ইয়াজিদ ইবনে আবু সুফিয়ান এক ব্যক্তি নন।

৬৩৪ সালে খলিফা আবু বকর কর্তৃক রোমান সিরিয়া জয় করার জন্য যে চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। ৬৩৯ সালে প্লেগে আক্রান্ত হয়ে আবু উবাইদা ইবনুল জাররাহর মৃত্যুর পর মুয়াজ ইবনে জাবাল সিরিয়ার গভর্নর হন। মুয়াজও প্লেগে মারা যান। এরপর খলিফা উমর ইবনুল খাত্তাব ইয়াজিদকে সিরিয়ার গভর্নর নিযুক্ত করেন। তিনিও ৬৪০ সালে প্লেগে মৃত্যুবরণ করেন।

## আরও দেখুন
* ইসলাম

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:৬৪০-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:৬৩৯-এ মৃত্যু
বিষয়শ্রেণী:বনু উমাইয়া
বিষয়শ্রেণী:সাহাবা
বিষয়শ্রেণী:৭ম শতাব্দীতে প্লেগ (রোগে) মৃত্যু
ধর্মচক্র বিহার

**ধর্মচক্র বিহার** চট্টগ্রামের রাঙ্গুনিয়া উপজেলায় অবস্থিত একটি বিহার। ১৭২০ সালে আলীবর্দী খানের শাসনামলে এই অঞ্চলের বিত্তশালী তালুকদার বংশ প্রথম দিকে ছোট একটি বিহার নির্মাণ করেন যা ১৭৪০ সালে তিতন মুৎসুদ্দী নামের এক ব্যক্তি সংস্কার করেন। ১৯১০ সালে সদ্ধর্ম প্রাণ রসিক চন্দ্র তালুকদারের আর্থিক সহায়তায় বিহারটি ৩৭ ফুট উঁচু করে পূনঃনির্মাণ করা হয়।

## স্থাপত্য শৈলী
বিহারটির অনেকটা আতা আকৃতির। বিহারের অভ্যন্তরে ইট ও সিমেন্ট নির্মিত ১১ ফুট উঁচু বুদ্ধ মূর্তি স্থাপিত আছে। বেদীতে বিভিন্ন প্রতিকৃতি অঙ্কিত আছে।

## অবস্থান
ধর্মচক্র বিহার চট্টগ্রাম জেলার রাঙ্গুনীয়া থানাধীন ৪নং মরিয়ম ইউনিয়নের ১নং ওয়ার্ডের সৈয়দবাড়িতে অবস্থিত।

## তথ্য উৎস

বিষয়শ্রেণী:বাংলাদেশের বৌদ্ধবিহার
বিষয়শ্রেণী:১৭২০-এ প্রতিষ্ঠিত
সুদর্শন বিহার

**সুদর্শন বিহার** চট্টগ্রামের রাউজান থানায় অবস্থিত সব থেকে বড় বিহার বলে স্থানীয়দের কাছে এটি **বড় কেয়াং** নামে পরিচিত। বিহারটির সঠিক প্রতিষ্ঠাকাল নিয়ে বিতর্ক থাকলেও এটি হতবর্ষী প্রাচীন একটি বিহার। বিহারে রক্ষিত শ্বেত পাথরে সর্ববৃহৎ বুদ্ধ মূর্তিটি ৩ ফুট ৬ ইঞ্চি উচ্চতাবিশিষ্ট। ১৯৭১ সালে বাংলাদেশের মহান মুক্তিযুদ্ধের সময় এই বিহার থেকে শ্বেত পাথরের এবং চন্দন কাঠের অনেকগুলো বুদ্ধ মূর্তি লুট হয়ে যায়। ১৯৮৩-৮৪ সালে থাই সরকারের অনুদানে তিনটি সুবিশাল বুদ্ধ মূর্তি স্থাপন করা হয়। এর মধ্যে বড় মূর্তিটির ওজন প্রায় ২০ টন।

## অবস্থান
সুদর্শন বিহার চট্টগ্রাম জেলার রাউজান থানার ১০নং পূর্ব গুজরা ইউনিয়নের ৩নং ওয়ার্ডে অবস্থিত।

## তথ্য উৎস

বিষয়শ্রেণী:বাংলাদেশের বৌদ্ধবিহার
মোংলা বৈদ্যের বিহার

**মংলা বৈদ্যের বিহার** বাংলাদেশের চট্টগ্রাম জেলার পটিয়া থানায় অবস্থিত। আনুমানিক ১৫০ বছর আগে ৪০ শতক জমির উপর স্থানীয় বৌদ্ধ ভিক্ষু দশরথ এই বিহারটি নির্মাণ করেন। স্থানীয় উমাচরণ মুৎসুদ্দী মূল মন্দির এবং বুদ্ধমূর্তি নির্মাণের সামগ্রিক ব্যয় নির্বাহ করেন। বিহারটি ৪৯ ফুট উঁচু। শ্বেত পাথরের বুদ্ধ মূর্তিটিই বার্মা থেকে আনা হয়।

## অবস্থান
চট্টগ্রাম জেলার দক্ষিণে অবস্থিত পটিয়া থানার ৮ নং কাশিয়াইশ ইউনিয়নের পিঙ্গলা গ্রামে।

## তথ্য উৎস

বিষয়শ্রেণী:বাংলাদেশের বৌদ্ধবিহার
করল সুমঙ্গল বিহার

**করল সুমঙ্গল সার্বজনীন বৌদ্ধ বিহার** চট্টগ্রাম জেলার পটিয়া থানায় অবস্থিত। প্রায় ২০০ বছর পূর্বে হারাধন মহাস্থবির ৬০ শতক জমির উপর বাঁশ এবং টিন দিয়ে বর্মি বিহারের অনুকরণে এই বিহার নির্মাণ করেন। ১৯০০ সালে ভিক্ষু প্রজ্ঞালংকার মহাস্থবির বিহারটি সংস্কার করেন। বিহারে ৪.৯ফুট উঁচু বুদ্ধ মূর্তিসহ আরো দশটি ব্রোঞ্জ ও শ্বেত পাথরের মূর্তি আছে।

## অবস্থান
চট্টগ্রাম জেলার পটিয়া উপজেলার ১৪ নং ভাটিখাইন ইউনিয়ন এর ০১ নং ওয়ার্ডে তথা বৌদ্ধ সম্প্রদায় অধ্যুষিত করল গ্রামে বিহারটি অবস্থিত।

## তথ্য উৎস

বিষয়শ্রেণী:বাংলাদেশের বৌদ্ধবিহার
আঁধার মানিক কল্যাণ বিহার

**আঁধার মানিক কল্যাণ বিহার** চট্টগ্রামের রাউজান থানায় অবস্থিত। বাংলায় প্রাচীনতম বিহারগুলোর মধ্যে আঁধার মানিক কল্যাণ বিহার অন্যতম। বিহারের গাঁয়ে উৎকীর্ণ ফলক থেকে জানা যায় বিহারটি ১৬৯৪ সালে প্রতিষ্ঠিত। প্রাচীন বিহারের আকার আকৃতি সম্পর্কে কোন তথ্য জানা যায় না। বর্তমান বিহারটি একতলা।

## অবস্থান
চট্টগ্রাম জেলার রাউজান থানার ১০ নং পূর্ব গুজরা ইউনিয়নের পূর্ব আঁধার মানিক গ্রামে বিহারটি অবস্থিত। 

## তথ্য উৎস

বিষয়শ্রেণী:বাংলাদেশের বৌদ্ধবিহার
বিষয়শ্রেণী:বাংলাদেশের প্রাচীন নিদর্শন
অগগ্য মেধা ক্যায়াং

**অগগ্য মেধা ক্যায়াং** বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।

## স্থাপত্যরীতি
এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোটো মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে *জয়সুখ ক্যায়াং* অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।
## তথ্যসূত্র

বিষয়শ্রেণী:বাংলাদেশের বৌদ্ধবিহার
ফরাচিন বিহার

**ফরাচিন বিহার** চট্টগ্রামের রাইজান থানায় অবস্থিত। পশ্চিমমুখী প্রাচীন এই বিহারে বর্তমান অবস্থা করুন। ডা. রামচন্দ্র বড়ুয়া লিখেছেন, আনুমানিক ১২৬৭ শব্দের ১২০ বৎসর পূর্বে ১৭৮৫ খ্রিষ্টাব্দে বদু নামক এক পর্বতবাসিনী চাকরা ফরাচিন মন্দির নির্মাণ করে বুদ্ধমূর্তিক প্রতিষ্ঠা করেন। ফরা ব্রম্মদেশীয় শব্দ। ফরা অর্থ বুদ্ধ। আনুমানিক ১০ শতক জমির উপর এই বিহারটি অবস্থিত।

## অবস্থান
চট্টগ্রাম জেলার রাউজান থানাধীন বাগোয়ার ইউনিয়নের বাগোয়ান গ্রামে অবস্থিত।

## তথ্য উৎস

বিষয়শ্রেণী:বাংলাদেশের বৌদ্ধবিহার
বিষয়শ্রেণী:১৭৮৫-এ প্রতিষ্ঠিত
উনাইনপুরা লঙ্কারাম বিহার

**উনাইনপুরা লঙ্কারাম বিহার** চট্টগ্রাম জেলায় পটিয়া থানায় অবস্থিত। ১৫৩০ খ্রিষ্টাব্দে মাং বংশীয় যোগীমার বা যোগী খাইংয়ের বংশধর জয়ধরা রাইলী ১০০ শতক জমির উপর টিনের চাল এবং বাঁশের বেড়া দিয়ে বিহারটি নির্মাণ করেন। পরে মাটির দেয়াল দেয়া হয়। প্রাকৃতিক দূর্যোগে মাটির দেয়াল নষ্ট হয়ে গেলে বান্দরবানের পোয়াং রাজা এখানে বাঁশের কারুকার্যখচিত বর্মি বিহারের অণুকরণে বিহার নির্মাণ করেন। ১৮৭৯-৮০ সালের দিকে বিহারটি ইট দিয়ে পাকা করা হয়। বিহারের দেয়ালের গায়ে শ্বেত পাথরের ফলকে ১৯২০ সালে বিহার সংস্কার বিষয়ক তথ্য উৎকীর্ন করা আছে।

## তথ্য উৎস

বিষয়শ্রেণী:বাংলাদেশের বৌদ্ধবিহার
বিষয়শ্রেণী:১৫৩০-এ প্রতিষ্ঠিত
লগ্নসার আনন্দ বৌদ্ধ বিহার

**লগ্নসার আনন্দ বৌদ্ধ বিহার** লালমাই পাহাড়ের পাদদেশে ২৫ শতক ভূমির উপর অবস্থিত। সাক্ষ্যপাল এবং চন্দ্রবংশীয় রাজাদের দ্বারা লালমাই পাহাড়ে আনন্দ বিহার নামে একটি বিহার ছিলো। কিন্তু সেই বিহারটি ধ্বংস হয়ে যায়। ১৯৮১ সালে সুগতানন্দ মহাথের এবং অধ্যাপক ড. সথীথানন্দের পৃষ্ঠপোষকতায় আনন্দ বিহার নামে নতুন এই বিহারটি প্রতিষ্ঠা করা হয়। ১৯৯৯ সালে বিহারসংলগ্ন ভূমিতে প্রাপ্ত প্রায় ৫ ফুট উচ্চতা বিশিষ্ট মূর্তিটি এখন বিহারে সংরক্ষিত আছে। থাইল্যান্ড সরকার উপহার হিসেবে এই বিহারে দুইটি বুদ্ধ মূর্তি দান করেন।

## অবস্থান
চাঁদপুর-চট্টগ্রাম-ঢাকা মহাসড়কের উত্তর পার্শ্বে লালমাই পাহাড়ের পাদদেশে ৯নং দক্ষিণ শিলমুড়ি ইউনিয়নের ১ নং লগ্নসার ওয়ার্ডে অবস্থিত।

## তথ্য উৎস

বিষয়শ্রেণী:বাংলাদেশের বৌদ্ধবিহার
বিষয়শ্রেণী:১৯৮১-এ প্রতিষ্ঠিত
বাংলাদেশ প্রিমিয়ার লিগের অধিনায়কগণের তালিকা

ক্রিকেট খেলায় যিনি দলকে নেতৃত্ব দেওয়ার পাশাপাশি কিছু অতিরিক্ত দায়িত্ব পালন করেন, তিনি দলের অধিনায়ক।  বাংলাদেশ প্রিমিয়ার লিগ (বিপিএল) হল বাংলাদেশ ক্রিকেট বোর্ড (বিসিবি) আয়োজিত একটি পেশাদার টুয়েন্টি২০ ক্রিকেট টুর্নামেন্ট। ২০১২ সালে বিপিএল-এর প্রথম আসর অনুষ্ঠিত হয়। এখন পর্যন্ত হওয়া সাত (২০১২, ২০১৩, ২০১৫, ২০১৬, ২০১৭, ২০১৯ এবং ২০১৯-২০) আসরে ৪৮ জন খেলোয়াড় অন্তত ১ টি ম্যাচের জন্য হলেও অধিনায়ক হিসেবে দায়িত্ব পালন করেছেন।

২০১২ সাল হতে বাংলাদেশ জাতীয় ক্রিকেট দল-এর সাবেক ও সবচেয়ে সফল অধিনায়ক মাশরাফি বিন মর্তুজা, অধিনায়ক হিসেবে বিপিএল-এ সবচেয়ে বেশি ম্যাচে অংশগ্রহণ করেছেন। অধিনায়ক হিসেবে বিপিএল-এ খেলা তার ৮৬টি ম্যাচের মধ্যে সর্বমোট জয়ের হার ৬২.৭৯%। অধিনায়ক হিসেবে দ্বিতীয় সর্বোচ্চ (৭৬টি) ম্যাচের নেতৃত্ব দিয়েছেন মাহমুদুল্লাহ রিয়াদ। বিপিএল-এ খেলা তার ৭৬টি ম্যাচের মধ্যে সর্বমোট জয়ের হার ৫০.৬৫%। অধিনায়ক হিসেবে তৃতীয় সর্বোচ্চ (৭৩টি) ম্যাচের নেতৃত্ব দিয়েছেন মুশফিকুর রহিম। তার নেতৃত্ব দেয়া বিপিএল-এ ৭৩টি ম্যাচের মধ্যে সর্বমোট জয়ের হার ৫১.৩৬%। ১০০% জয়ের হার নিয়ে ঢাকা গ্ল্যাডিয়েটরস-এর মোশাররফ হোসেন এর বিপিএল-এ সবচেয়ে ভাল জয়ের হার রয়েছে। যদিও তিনি মাত্র একটি ম্যাচে অধিনায়কত্ব করেছেন। অন্তত ১ টি ম্যাচের অধিক ম্যাচে দলকে নেতৃত্ব দিয়েছেন, তাদের মধ্যে ব্রেন্ডন টেলর-এর জয়ের হার সবচেয়ে ভাল। তার জয়ের হার ৬ ম্যাচে ৮৩.৩৩%। তবে যারা অন্তত ১০ টি ম্যাচে অধিনায়কত্ব করেছেন তাদের মধ্যে ইমরুল কায়েস-এর বিপিএল-এ সবচেয়ে ভাল জয়ের হার রয়েছে। ১৭ টি ম্যাচে তার জয়ের হার ৭০.৫৮%। একইভাবে অন্তত ১০টি ম্যাচে অধিনায়কত্ব করা খেলোয়াড়দের মধ্যে শাহরিয়ার নাফীস-এর বিপিএল-এ সবচেয়ে খারাপ জয়ের হার রয়েছে। ১৪ টি ম্যাচে তার জয়ের হার ২৮.৫৭%। ৩৭টি করে পরাজয় নিয়ে মাহমুদুল্লাহ রিয়াদ অধিনায়ক হিসেবে হারের তালিকায় সবার উপরে। বিপিএল-এ অধিনায়ক হিসেবে মুশফিকুর রহিম সবচেয়ে বেশি দলের নেতৃত্ব দিয়েছেন।

পিটার ট্রেগো অধিনায়ক হিসেবে কোন জয় ছাড়া সবচেয়ে বেশি ম্যাচে অংশ নিয়েছেন। তিনি ৫ টি ম্যাচে তার দলকে নেতৃত্ব দেন এবং ৫টিতেই তার দল পরাজিত হয়। ৬ জন খেলোয়াড় সিলেট রয়ালস-কে, ৫ জন খেলোয়াড় দুরন্ত রাজশাহী-কে, ৪ জন খেলোয়াড় বরিশাল বার্নার্স-কে, তিনজন করে খেলোয়াড় চিটাগাং কিংস, ঢাকা গ্ল্যাডিয়েটরস ও খুলনা রয়েল বেঙ্গলস এবং ২ জন খেলোয়াড় রংপুর রাইডার্স-কে নেতৃত্ব দিয়েছেন। অন্তত এক ম্যাচে হলেও অধিনায়কত্ব করা এই ৪৮ জনের মধ্যে ২১ জন বাংলাদেশের খেলোয়াড়। বাকি ২৭ জন বিদেশি খেলোয়াড়।

এই তালিকায় তারাই স্থান পেয়েছেন যারা বিপিএল-এ তাদের দলকে অন্তত এক ম্যাচের জন্য হলেও নেতৃত্ব দিয়েছেন। এই তালিকা তৈরি করা হয়েছে ম্যাচের সংখ্যার ভিত্তিতে। যদি কোন ক্ষেত্রে ম্যাচের সংখ্যা সমান হয়ে যায় সে ক্ষেত্রে জয়-পরাজয়ের হারের ভিত্তিতে শ্রেণী বিন্যাস করা হয়েছে। এর পরেও কোন ক্ষেত্রে সমান থাকলে নামের শেষাংশের ভিত্তিতে শ্রেণী বিন্যাস করা হয়েছে। 

## সহায়

## বিপিএল অধিনায়কগণ

## টীকাসমূহ

## তথ্যসূত্র

## বহিঃসংযোগ
*বিসিবি ওয়েবসাইট

বিষয়শ্রেণী:বাংলাদেশ প্রিমিয়ার লিগ
বিষয়শ্রেণী:বাংলাদেশ প্রিমিয়ার লিগের ক্রিকেটার
বিষয়শ্রেণী:ক্রিকেট অধিনায়কদের তালিকা
বিষয়শ্রেণী:বাংলাদেশী ক্রিকেটারদের তালিকা
রামমোহন কলেজ

**রামমোহন কলেজ** ভারতের পশ্চিম বঙ্গ রাজ্যের কলকাতা শহরের একটি স্নাতক ও স্নাতকোত্তর কলেজ। এটি কলকাতা বিশ্ববিদ্যালয়ের অধীনে। সিটি কলেজ থেকে এই কলেজের উৎপত্তি, পশ্চিম বঙ্গের পুরাতন প্রথম শ্রেণীর কলেজগুলির মধ্যে একটি। এটি ১০২/১, রাজা রামমোহন রায় সরণী, কলকাতায় অবস্থিত।

## ইতিহাস
আনন্দমোহন বসু, পণ্ডিত শিবনাথ শাস্ত্রী, রমেশচন্দ্র দত্ত ও রাষ্ট্রগুরু সুরেন্দ্রনাথ বন্দ্যোপাধ্যায়-এর মত সম্ভ্রান্ত ব্রাহ্মণ মিলে ১৮৮১ সালে সিটি কলেজ প্রতিষ্ঠা করেন। রাষ্ট্রগুরু সুরেন্দ্রনাথ বন্দ্যোপাধ্যায় পরে শিক্ষক হিসাবে যোগ দেন। ১৯৬১ সালে কলকাতা বিশ্ববিদ্যালয় দ্বারা অনুমোদিত হয়ে  *রামমোহন কলেজ* হিসাবে পুনঃস্থাপিত হয়। 

## লক্ষ্য
প্রতিষ্ঠাতা অনুযায়ী কলেজ উদ্দেশ্য ছিল সর্বোচ্চ এবংবিস্তৃত অর্থে শিক্ষার মাধ্যমে মন, হৃদয় এবং শরীরের প্রশিক্ষণ প্রদান এবং  আস্তিকতার মাধ্যমে মানুষের ভাল এবং ঈশ্বরের গরিমা প্রচার করা।

## ক্যাম্পাস
কলেজটি জাতি, ধর্ম বা বর্ণ নির্বিশেষে সবার জন্য খোলা। কলেজের উজ্জ্বল ফলাফলের রেকর্ড রয়েছে। এটি সিটি গ্রুপের একটি কলেজ, যেটি সাধারণ ব্রাহ্ম সমাজ, কলকাতা অধীনে নিবন্ধিত ব্রাহ্ম সমাজ শিক্ষা সোসাইটি দ্বারা পরিচালিত হয়।

## বিভাগ
ইংরেজি - বাংলা - হিন্দি - সংস্কৃত - ইতিহাস -  দর্শন - রাষ্ট্রবিজ্ঞান - বাণিজ্য - পদার্থ বিজ্ঞান - রসায়ন - গণিত -  অর্থনীতি - ভূগোল - শিক্ষা - উদ্ভিদবিজ্ঞান - প্রাণিবিজ্ঞান - শারীরবিদ্যা
## তথ্যসূত্র

## আরও দেখুন
* কলকাতা বিশ্ববিদ্যালয়

## বহিঃসংযোগ

*অফিশিয়াল ওয়েবসাইট

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:ভারতের উচ্চ শিক্ষা প্রতিষ্ঠান
বিষয়শ্রেণী:১৯৬১-এ পশ্চিমবঙ্গে প্রতিষ্ঠিত
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
আসাম কৃষি বিশ্ববিদ্যালয়

**আসাম কৃষি বিশ্ববিদ্যালয়** () আসামের যোরহাটে স্থিত উত্তর-পুর্বাঞ্চলের একমাত্র কৃষি বিশ্ববিদ্যালয়। ১৯৬৯ সনে বিশ্ববিদ্যালয়টি স্থাপিত হয়। আসামে কৃষি শিক্ষা, গবেষণা ও কৃষি সম্প্রসারণে বিশ্ববিদ্যালয়টির অবদান যথেষ্ট। যোরহাটের কৃষি মহাবিদ্যালয় ও আসাম পশু চিকিৎসা মহাবিদ্যালয়কে কেন্দ্র করে আসাম কৃষি বিশ্ববিদ্যালয় স্থাপন করা হয়।সম্পূর্ণ বিশ্বের মধ্যে কেবল এই বিশ্ববিদ্যালয়টিতে চা-এর প্রযুক্তিবিদ্যায় স্নাতক ও স্নাতকোত্তর পর্যায়ে শিক্ষা প্রদান করা হয়। ৬০০অধিক শিক্ষক, গবেষক ও সম্প্রসারণ বিশেযজ্ঞ এই বিশ্ববিদ্যালয়ের মাধ্যমে কৃষি ও পশু চিকিৎসা বিষয়ে বিভিন্ন সেবা প্রদানে প্রতিজ্ঞাবদ্ধ আছেন।

## গবেষণা কেন্দ্র
আসাম কৃষি বিশ্ববিদ্যালয়ের তত্বাবধানে আসামের ৬টি কৃষি বিভাগে একটি করে আঞ্চলিক গবেষণা কেন্দ্র রয়েছে:
# তিতাবর- ব্রহ্মপুত্রের উপত্যকা অঞ্চল
# উত্তর লক্ষ্মীমপুর-উত্তর পাড়ের সমতল অঞ্চল
# শ্বিলঙিনী-মধ্য ব্রহ্মপুত্র উপত্যকা অঞ্চল
# ডিফু-পার্বত্য অঞ্চল
# গোসাইগাঁও- ব্রহ্মপুত্রের উপত্যকা অঞ্চল
# করিমগঞ্জ-বরাক উপত্যকা অঞ্চল

## বিভাগ
বিশ্ববিদ্যালয়ের অনুষদের অধীনে বিভাগসমূহ:

### কৃষি অনুষদ
* কৃষি অর্থনীতি
* কৃষি বনায়ন
* কৃষি জৈবপ্রযুক্তি
* কৃষি অর্থনীতি ও খামার ব্যবস্থাপনা
* কৃষি প্রকৌশল
* কৃষি আবহাওয়া
* কৃষি পরিসংখ্যান
* পশুপালন ও গবাদিপশু
* প্রাণরসায়ন এবং কৃষি রসায়ন
* শস্যের জীবনধারা
* কীটতত্ত্ব
* সম্প্রসারণ শিক্ষা
* খামারের শক্তি, যন্ত্রপাতি ও কাঠামো
* উদ্যানবিদ্যা
* সেচ ও জল ব্যবস্থাপনা
* সুতাকৃমিবিদ্যা
* উদ্ভিদ প্রজনন ও জিনতত্ত্ব
* উদ্ভিদ রোগবিদ্যা
* মৃত্তিকা বিজ্ঞান
* চা চাষ ও প্রযুক্তি

### পশুরোগবিষয়ক বিজ্ঞান অনুষদ
* পশুর জৈবপ্রযুক্তি
* পশুর জিনতত্ত্ব ও প্রজনন
* প্রাণী পুষ্টি
* প্রাণী উৎপাদন ও পরিচালনা
* সম্প্রসারণ শিক্ষা (পশু চিকিৎসা)
* ভেটেরিনারি অ্যানাটমি ও হিস্টোলজি
* পশুরোগবিষয়ক স্ত্রীরোগবিদ্যা
* পশুরোগবিষয়ক মেডিসিন, জনস্বাস্থ্য এবং স্বাস্থ্যবিধি
* পশুরোগবিষয়ক অণুজীববিজ্ঞান
* পশুরোগবিষয়ক পরজীবীবিদ্যা
* ভেটেরিনারি প্যাথলজি
* ভেটেরিনারি ফার্মাকোলজি এবং টক্সিকোলজি
* ভেটেরিনারি ফিজিওলজি
* ভেটেরিনারি সার্জারি এবং রেডিওলজি
* পোল্ট্রি বিজ্ঞান ও দুগ্ধ বিজ্ঞান

### সম্প্রদায় বিজ্ঞান অনুষদ
* মানব উন্নয়ন এবং পরিবার অধ্যয়ন
* টেক্সটাইল বিজ্ঞান এবং পোশাক নকশা
* সম্প্রসারণ শিক্ষা এবং যোগাযোগ এমজিটি
* খাদ্য বিজ্ঞান ও পুষ্টি
* পরিবার সংস্থান ব্যবস্থাপনা

### মৎস্য বিজ্ঞান অনুষদ
* অ্যাকুয়াকালচার
* মৎস্য জীববিজ্ঞান
* হাইড্রোগ্রাফি
* মৎস্য প্রযুক্তি ও প্রকৌশল
* মৎস্য সম্প্রসারণ শিক্ষা
* মৎস্য অর্থনীতি ও ব্যবস্থাপনা

## মহাবিদ্যালয়
এই বিশ্ববিদ্যালয়ের অধীনে নিন্মলিখিত মহাবিদ্যালয় আছে:
* কৃষি মহাবিদ্যালয়, যোরহাট
* গার্হস্থ্য বিজ্ঞান মহাবিদ্যালয়, যোরহাট (১৯৬৯)
* পশু চিকিৎসা মহাবিদ্যালয়, খানাপারা, গুয়াহাটী
* বিশ্বনাথ কৃষি মহাবিদ্যালয়, বিশ্বনাথ চারিআলি (১৯৮৮)
* লখিমপুর পশু চিকিৎসা মহাবিদ্যালয়, উত্তর লখিমপুর (১৯৮৮)
* মীন মহাবিদ্যালয়, রহা (১৯৮৮)
* শরৎ চন্দ্র সিংহ কৃষি মহাবিদ্যালয়, চাপর
* উদ্যানকৃষি মহাবিদ্যালয়, নলবারী)
* রেচম মহাবিদ্যালয়, তিতাবর

## তথ্যসূত্র

বিষয়শ্রেণী:আসামের বিশ্ববিদ্যালয়
বিষয়শ্রেণী:ভারতের কৃষি বিশ্ববিদ্যালয় ও কলেজ
বিষয়শ্রেণী:যোরহাট জেলার শিক্ষাপ্রতিষ্ঠান
বিষয়শ্রেণী:আসামের সরকারি বিশ্ববিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
ব্যাং-ছুব-ছোস-'ফেল

**ব্যাং-ছুব-ছোস-'ফেল** () (১৭৫৬-১৮৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনসত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্যাং-ছুব-ছোস-'ফেল ১৭৫৬ খ্রিষ্টাব্দে তিব্বতের খাম্স অঞ্চলের লি-থাং নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল মা-মো-ম্ত্শো ()। ১৭৬৯ খ্রিষ্টাব্দে দ্কোন-ম্ছোগ-ছোস-ফেল () নামক এক বৌদ্ধ ভিক্ষু তাকে শিক্ষার্থীর শপথ দান করেন। ১৭৭৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ে ভর্তি হন এবং ছোস-দ্বাং-র্গ্যা-ম্ত্শো (), সাংস-র্গ্যাস-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। ১৭৭৯ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন এবং শার-ছেন-ঙ্গাগ-দ্বাং-ব্ক্রা-শিস (), দ্গে-'দুন-ত্শুল-খ্রিম্স (), শার-পা-ব্লো-ব্জাং-ব্স্তান-পা (), গুং-রু-ব্লো-ব্জাং-দোন-গ্রুব () প্রভৃতি বৌদ্ধ পণ্ডিতের নিকট শিক্ষালাভ করেন। ১৮০৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধান হিসেবে দায়িত্ব লাভ করেন। ১৮১১ খ্রিষ্টাব্দে তিনি নবম দলাই লামার শিক্ষক হিসেবে নিযুক্ত হন। ১৮১৬ খ্রিষ্টাব্দে তিনি দ্গা'-ল্দান বৌদ্ধবিহারের উনসত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন। ১৮২২ খ্রিষ্টাব্দে বিহারের প্রধানের পদ থেকে অবসর গ্রহণের পর তিনি ছু-ব্জাং () বৌদ্ধ আশ্রমে বাকি জীবন অতিবাহিত করেন।

## তথ্যসূত্র

 

 

বিষয়শ্রেণী:১৭৫৬-এ জন্ম
বিষয়শ্রেণী:১৮৩৮-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:ত্রিজাং রিনপোছে
বনু গাতাফান

**গাতাফান** () ছিল একটি আরব গোত্রীয় সম্মিলন, যারা মূলত মদিনার উত্তর-পূর্বাঞ্চলে বসবাস করত। গাতাফানদের প্রধান শাখাগুলোর মধ্যে ছিল বনু আবস, বনু দুবইয়ান এবং আশজা'। তারা মুহাম্মদের সঙ্গে ঘনিষ্ঠভাবে সম্পর্কযুক্ত কিছু আরব গোত্রের অন্যতম ছিল। খন্দকের যুদ্ধে তারা কুরাইশদের সঙ্গে মিত্রতা গড়ে তোলে।

## উৎপত্তি ও শাখাসমূহ
গাতাফানরা ছিল নাজদের ওয়াদি আল-রুম্মাহ অঞ্চলে বসবাসকারী একটি বেদুইন গোত্রীয় গোষ্ঠী। এই অঞ্চলটি হেজাজ পর্বতমালা এবং জাবাল শাম্মারের মধ্যবর্তী স্থানে অবস্থিত। আরব বংশানুক্রম অনুযায়ী, এই গোত্রের পূর্বসূরি ছিলেন গাতাফান ইবন সাঈদ ইবন কায়েস আয়লান, ফলে তারা বৃহত্তর কায়েস গোত্রের অংশ হিসেবে বিবেচিত। "গাতাফান" শব্দটির উৎপত্তি বা অর্থ জানা যায় না।

গাতাফানদের প্রধান শাখাসমূহ হলো:

* বনু আশজা — তারা গাতাফানদের পশ্চিমাঞ্চলের অঞ্চলগুলোতে বসবাস করত।
* বনু দুবইয়ান — তারা ছিলেন দুবইয়ান ইবন বাগীদ ইবন রাইথ ইবন গাতাফানের বংশধর। তারা বনু আশজার পূর্বাঞ্চলে বসবাস করত এবং তাদের মধ্যে উল্লেখযোগ্য উপগোত্র ছিল বনু মুররা, বনু ফাজারা এবং থালাবা।
* বনু আবস — তারা ছিলেন আবস ইবন বাগীদ ইবন রাইথ ইবন গাতাফানের বংশধর এবং বনু দুবইয়ানের আরও পূর্বে বসবাস করত।
* আনমার — তারা নাজদের কাসিম অঞ্চলে বসবাস করত।

## মুহাম্মদের সঙ্গে সংঘর্ষ

গাতাফান গোত্রের সঙ্গে মুহাম্মদের বেশ কয়েকটি সামরিক সংঘর্ষ ঘটে। প্রথম সংঘর্ষটি ছিল ধি আমরের আক্রমণ, যা সাওয়িক অভিযানের পরপরই ঘটেছিল। এই ঘটনা ঘটে ইসলামি বর্ষপঞ্জিকা অনুযায়ী ৩ হিজরিতে, অর্থাৎ খ্রিস্টীয় ৬২৪ সালের সেপ্টেম্বর মাসে।

এই অভিযানের নির্দেশ দেন মুহাম্মদ, কারণ তিনি সংবাদ পান যে বনু মুহারিব ও বনু তালাবা গোত্র মদিনার উপকণ্ঠে হামলার পরিকল্পনা করছে। তাই তিনি প্রতিরোধমূলক ব্যবস্থা হিসেবে ৪৫০ জন সেনাসহ অভিযান পরিচালনা করেন।

আরেকটি সংঘর্ষ ছিল ধাত আল-রিকা অভিযানে, যেখানে মুহাম্মদ অভিযান পরিচালনার নির্দেশ দেন। কারণ তিনি জানতে পারেন যে ওই গোত্রটি ধাত আল-রিকায় সমবেত হয়েছে সন্দেহজনক উদ্দেশ্যে।

এরপর ঘটে দুমাতুল জন্দাল অভিযান। মুহাম্মদ এই অভিযান পরিচালনার নির্দেশ দেন, কারণ তিনি খবর পান যে কিছু গোত্র সেখানে ডাকাতির সঙ্গে জড়িত এবং মদিনায় হামলার প্রস্তুতি নিচ্ছে। এই অভিযানটি ঘটে খ্রিস্টীয় ৬২৬ সালের জুলাই মাসে।

পরবর্তী সংঘর্ষ ছিল আবু কাতাদা ইবন রাবি আল-আনসারি (খাদিরাহ) অভিযান। এটি হয় খ্রিস্টীয় ৬২৯ সালের নভেম্বর বা ডিসেম্বর মাসে। এই অভিযানের লক্ষ্য ছিল গাতাফান গোত্র, কারণ মুহাম্মদ শুনেছিলেন তারা সৈন্য সমাবেশ করছে এবং তখনো ইসলামের আওতাভুক্ত হয়নি।

## তালিকা
*নুয়াইম ইবন মাসউদ
*বনু আবস
*বানু রশিদ
*রাশায়দা জনগোষ্ঠী
*মুতায়র

## তথ্যসূত্র


বিষয়শ্রেণী:এবেরের বংশধর
বিষয়শ্রেণী:আদনানি
বিষয়শ্রেণী:ইসলামের ইতিহাস
বিষয়শ্রেণী:আরবের গোত্র
বিষয়শ্রেণী:সৌদি আরবের গোত্র
বিষয়শ্রেণী:মদিনায় মুহাম্মাদ
নর্থ ডাকোটা স্টেট বিশ্ববিদ্যালয়

**নর্থ ডাকোটা স্টেট ইউনিভার্সিটি অব এগ্রিকালচার অ্যান্ড অ্যাপ্লাইড সাইন্স** (; সংক্ষেপে: এনডিএসইউ বা NDSU) যা নর্থ ডাকোটা স্টেট ইউনিভার্সিটি নামে বহুল পরিচিত, যুক্তরাষ্ট্রের উত্তর ডাকোটা রাজ্যের ফারগো শহরে অবস্থিত একটি পাবলিক বিশ্ববিদ্যালয়। ২৫৮ একর আয়তনের ক্যাম্পাসে ১৪ হাজারের অধিক ছাত্র ছাত্রী পড়াশোনা করে। ১৮৯০ সালে উত্তর ডাকোটা কৃষি মহাবিদ্যালয় (North Dakota Agricultural College)  নামে এই শিক্ষাপ্রতিষ্ঠান যাত্রা শুরু করে।  এই বিশ্ববিদ্যালয় কিছু কৃষি গবেষণা প্রতিষ্ঠান পরিচালনা করে। কৃষি গবেষণা প্রতিষ্ঠানের অধীনে জমির পরিমাণ ১৮,৪৮৮ একর।

এই বিশ্ববিদ্যালয়ের শিক্ষার্থীদের মধ্যে ৫৫% ছাত্র এবং ৪৫% ছাত্রী। এখানে সেমিস্টার পদ্ধতিতে পড়ানো হয়।

## ইতিহাস

## উল্লেখযোগ্য প্রাক্তন কৃতি শিক্ষার্থীবৃন্দ
* হুমায়ুন আহমেদ

## তথ্যসূত্র

## বহিঃসংযোগ

* এনডিএসইউ অফিশিয়াল ওয়েবসাইট
* এনডিএসইউ অফিশিয়াল শরীরচর্চা ওয়েবসাইট
* এনডিএসইউ গ্রন্থাগার
* ''বর্ণালী'' ওয়েবসাইট  – এনডিএসইউ-এর শিক্ষার্থীদের পরিচালিত সংবাদপত্র। 
* এনডিএসইউ  ছাত্র সংসদ ওয়েবসাইট
* এনডিএসইউ প্রাক্তন ছাত্র  সংঘ
* এনডিএসইউ ডেভেলপমেন্ট ফাউন্ডেশন
* বিসন সচিত্র সাময়িকী (স্বাধীনভাবে প্রকাশিত)
* এনডিএসইউ গবেষণা এবং প্রযুক্তি  পার্ক

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান
এন৬ (বাংলাদেশ)

**এন৬** বাংলাদেশের একটি জাতীয় মহাসড়ক যা রাজশাহী বিভাগে রাজশাহী এবং কাশীনাথপুরকে সংযুক্ত করে।

## সংযোগস্থলের তালিকা
থাম্ব|নাটোর শহরের ভেতরে এন৬ মহাসড়ক
সম্পূর্ণ রুটটি রাজশাহী বিভাগ-এর মধ্যে।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:রাজশাহী বিভাগের মহাসড়ক
বিষয়শ্রেণী:পাবনা জেলার সড়ক পরিবহন
বিষয়শ্রেণী:নাটোর জেলার সড়ক পরিবহন
বিষয়শ্রেণী:রাজশাহী জেলার সড়ক পরিবহন
বিষয়শ্রেণী:চাঁপাইনবাবগঞ্জ জেলার সড়ক পরিবহন
এন৭ (বাংলাদেশ)

**জাতীয় মহাসড়ক ৭** বা **এন৭** বাংলাদেশের একটি জাতীয় মহাসড়ক যা রাজধানী ঢাকার কাছাকাছি দৌলতদিয়া ফেরিঘাট এবং বাগেরহাট জেলার মংলা বন্দরকে সংযুক্ত করেছে। এটি ফরিদপুর, মাগুরা, ঝিনাইদহ, যশোর ও খুলনাসহ দক্ষিণ-পশ্চিমাঞ্চলের কয়েকটি বৃহত্তম শহর ও নগরের মধ্য দিয়ে গেছে। মহাসড়কটি বিভিন্ন স্থানে ঢাকা-খুলনা মহাসড়ক, যশোর-খুলনা মহাসড়ক এবং খুলনা-মংলা মহাসড়ক নামে পরিচিত।

[থাম্ব|[ফরিদপুর সদর উপজেলার দিঘলিয়া সংলগ্ন]]

বাংলাদেশে দক্ষিণ-পশ্চিমাংশে অসংখ্য নদ ও নদী রয়েছে, যার ফলে এই মহাসড়কে সবচেয়ে বেশি সেতু ও কালভার্ট রয়েছে। এটি মহাসড়কটি দুই লেনের।

## জেলা অনুযায়ী এন ৭
এন৭ তার যাত্রা পথে মোট ৭টি জেলা অতিক্রম করেছে। জেলা গুলো হলো-

# রাজবাড়ী জেলা
# ফরিদপুর জেলা
# মাগুরা জেলা
# ঝিনাইদহ জেলা
# যশোর জেলা
# খুলনা জেলা
# বাগেরহাট জেলা

### রাজবাড়ী জেলা
এন৭-এর  রাজবাড়ী জেলার ও গোয়ালন্দ ও সদর উপজেলার মধ্যে রয়েছে।

### ফরিদপুর জেলা
এন৭-এর  ফরিদপুর জেলার ফরিদপুর সদর ও মধুখালী উপজেলার মধ্যে রয়েছে।

[থাম্ব|[ফরিদপুর সদর উপজেলার দিঘলিয়া সংলগ্ন]]

### মাগুরা জেলা
এন৭-এর  মাগুরা জেলার শ্রীপুর, মাগুরা সদর ও শালিখা উপজেলার মধ্যে রয়েছে।

[থাম্ব|[গড়াই সেতু সংলগ্ন]]

### ঝিনাইদহ জেলা
এন৭-এর  ঝিনাইদহ জেলার ঝিনাইদহ সদর ও কালীগঞ্জ উপজেলার মধ্যে রয়েছে।

### যশোর জেলা
এন৭-এর  যশোর জেলার যশোর সদর ও অভয়নগর উপজেলার মধ্যে রয়েছে।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:ঝিনাইদহ জেলার সড়ক পরিবহন
বিষয়শ্রেণী:মাগুরা জেলার সড়ক পরিবহন
বিষয়শ্রেণী:খুলনা জেলার সড়ক পরিবহন
বিষয়শ্রেণী:যশোর জেলার সড়ক পরিবহন
বিষয়শ্রেণী:রাজবাড়ী জেলার সড়ক পরিবহন
ঙ্গাগ-দ্বাং-ছোস-'ফেল

**ঙ্গাগ-দ্বাং-ছোস-'ফেল** () (১৭৬০-১৮৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ঙ্গাগ-দ্বাং-ছোস-'ফেল ১৭৬০ খ্রিষ্টাব্দে মধ্য তিব্বতের 'দাম-গ্ঝুং () অঞ্চলের ফা-বোং-দ্কার-রি () নামক স্থানে এক দরিদ্র পরিবারে জন্মগ্রহণ করেন। তার পিতার নাম ছিল আ-রা-দ্বু-র্গ্যান-স্রিন-থার () এবং মাতার নাম ছিল থাং-ব্জাং-ত্শে-রিং-ল্হা-মো ()। কম বয়সে তিনি স্থানীয় এক ধ্নী পরিবারের পশুপালক হিসেবে কাজ করেন। বারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন এবং দ্কা'-ব্চু-ব্লো-ব্জাং-দ্পাল-'ব্যোর () নামক এক ভিক্ষুর নিকট শিক্ষাগ্রহণ করেন। পনেরো বছর বয়সে য়ে-শেস-দ্পাল-'ব্যোর () নামক এক ভিক্ষু তাকে শিক্ষার্থীর শপথ এবং পঁচিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। আটচল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধানের দায়িত্ব গ্রহণ করেন। ১৮২২ খ্রিষ্টাব্দে তিনি দ্গা'-ল্দান বৌদ্ধবিহারের সত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন।

## তথ্যসূত্র

 

বিষয়শ্রেণী:১৭৬০-এ জন্ম
বিষয়শ্রেণী:১৮৩৯-এ মৃত্যু
বিষয়শ্রেণী:গানদেন ত্রিপা
'জাম-দ্পাল-ত্শুল-খ্রিম্স

**'জাম-দ্পাল-ত্শুল-খ্রিম্স** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহাত্তরতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
'জাম-দ্পাল-ত্শুল-খ্রিম্স অষ্টাদশ শতাব্দীর দ্বিতীয়ার্ধে মধ্য তিব্বতের থোব-র্গ্যাল-ম্খার-লুং-নাং-পা () নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয়ে শিক্ষালাভ করেন। তার অন্যতম উল্লেখযোগ্য শিক্ষক ছিলেন ব্লো-ব্জাং-য়ে-শেস-ব্স্তান-পা-রাব-র্গ্যাস () নামক দ্বিতীয় র্বা-স্গ্রেং রিন-পো-ছে () উপাধিধারী বৌদ্ধ লামা। ১৮৩৭ খ্রিষ্টাব্দে তিনি দ্গা'-ল্দান বৌদ্ধবিহারের বাহাত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি একাদশ দলাই লামার শিক্ষক হিসেবে দায়িত্ব পালন করেন। ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার উল্লেখযোগ্য শিষ্য ছিলেন।

## তথ্যসূত্র

বিষয়শ্রেণী:গানদেন ত্রিপা